open-index/open-wikipedia-markdown huggingface dataset:
Roy Rogers jr.

**Roy «Dusty» Rogers jr.** (født 28. oktober 1946 i Los Angeles i California) er en amerikansk skuespiller og sanger. Han er sønn av sangeren og skuespilleren Roy Rogers og Arline Wilkins. Moren døde få dager etter hans fødsel av fødselskomplikasjoner.

## Filmografi
* 1955, 1957 *[[The Roy Rogers Show]]*
*  *Arizona Bushwhackers* 
* 1983&ndash;84 *[[The Fall Guy]]*

## Diskografi
* Roy Rogers Jr. and The High Riders
* Blue Prairie
* Wayfaring stranger
* Red river valley
* Summer ranges

## Eksterne lenker
*
Åsmund Sveen

**Åsmund Sveen** (1910–1963) var en norsk lyriker. 

Sveen ga ut diktsamlingene: *Andletet* (1932), *Jordelden* (1933), *Eros syng* (1935) og *Såmannen* (1940), og romanen *Svartjord* (1937). Lyrikken hans er tydelig inspirert av vitalismen. 

Sveen var medlem av Nasjonal Samling og en sentral kulturpolitiker under krigen. Han var ansatt i Kultur- og Folkeopplysningsdepartementet fra oktober 1940, og ble utnevnt til byråsjef i propagandaavdelingens kulturkontor 1. januar 1941. 11. juni 1942 ble han utnevnt til leder for Statens Teaterdirektorat.  Under landssvikoppgjøret ble Sveen dømt till 4 1/2 års fengsel og sonte halve tiden.  

Livet hans etter krigen var preget av depresjon, alkoholisme og sviktende helse. Særlig var han skuffet over å møte stengte dører hos forlagene, især hos sitt faste forlag Gyldendal, når han så at andre landssvikdømte forfattere, som blant annet Rolf Jacobsen, ble tatt tilbake etter sonet straff. Til slutt var det den tidligere Grini-fangen Henrik Groth og Cappelen som forbarmet seg over Sveen og ansatte ham som litterær konsulent i forlaget 1959. De sa etterhvert også ja til å utgi hans egne dikt, rett før hjertet hans sviktet for godt i januar 1963. Samme høst kom diktsamlingen *Brunnen* og 1966 *Tonemesteren*, den eneste på bokmål. 1995 ble disse to diktbøkene utgitt ut i samlet utgave. 

## Referanser


## Eksterne lenker
*
Aston Martin DB1

**Aston Martin DB1** også kjent **Aston Martin 2-Litre Sports**, var en sportsbil som ble produsert av den britiske bilprodusenten Aston Martin fra 1948 til 1950. 

Den var basert på et chassis fra prototypen Aston Martin Atom, en sedan som fabrikken hadde jobbet med like frem til utbruddet av andre verdenskrig. De hadde ikke ressurser til å produsere bilen etter krigen, og det var først etter at David Brown (1904–93) kjøpte opp Aston Martin i 1947 at produksjonen kunne starte. 

Sjefsingeniør for prosjektet var Claude Hill (1907–82) som også stod bak Atom-prototypen fra 1939. Karosseriet var tegnet av en som het Frank Feeley (1912–85), som jobbet for Lagonda og var laget av amulinium.  Motoren var en rekkefirer på 2 liter, som utviklet 90 hestekrefter. 

Bilen ble presentert på London Motor Show i 1948 og fikk en utsalgspris på GBP 2,331.  Det ble laget 16 stykker, alle drophead (cabriolet). Den første var en prototype som vant 24-timersløpet på Spa i Belgia med St John Horsfall (1910–49) og Leslie Johnson (1912–59) bak pedalene. De siste tre ble satt sammen i 1950.

Etter introduksjonen tidlig 1950 av etterfølgeren Aston Martin DB2, har modellen vært kjent som **DB1**.
## Prestasjoner

## Kuriositeter
Den var med i filmen *[[Gone in 60 seconds]]* med kallenavnet *Barbara*. Egentlig var det Aston Martin DB4 GT Zagato som var med i filmen.

## Referanser
John Winter

**John Winter** (født 12. mars 1924, død 5. desember 2007) var en australsk friidrettsutøver som konkurrerte i høydehopp. 

Winter ble olympisk mester da han vant høydekonkurransen under OL 1948 i London med et hopp på 1,98. Konkurransen tok flere timer og gikk under dårlige værforhold med mye regn. Flere hoppere tok 1,95, men på 1,98 rev alle hopperne bortsett fra Winter, som var den eneste som lett klarte høyden. Dette til tross for at de i tidligere konkurranser hoppet høyere. Bjørn Paulson fra Norge vant sølv og George Stanich fra USA kom på tredjeplass. 

## OL-medaljer
* 1948  London -  **gull** i friidrett, høydehopp

## Referanser


## Eksterne lenker
*
Elisabeth Nordeng

**Elisabeth Nordeng** (tidligere gift som **Samnøy**; født 29. mai 1968) er en norsk påstått klarsynt alternativ behandler, kursleder og forfatter. Hun ble kjent som samarbeidspartner og venninne til prinsesse Märtha Louise da de i 2007 sammen startet Astarte Inspiration (tidligere Astarte Education), en bedrift som tilbyr kurs innen nyreligiøse alternative behandlingsformer og selverkjennelsesmetoder, blant annet gjennom påstått kontakt med engler. Hun har og skrevet bøker sammen med prinsesse Märtha Louise.

## Bibliografi
* 2009: *Møt din skytsengel*, sammen med prinsesse Märtha Louise
* 2012: *Englenes hemmeligheter - deres natur, språk og hvordan du åpner opp for dem*, sammen med prinsesse Märtha Louise
* 2014: *Stemmen eller støyen — Om å være tro mot seg selv*, sammen med prinsesse Märtha Louise

## Referanser


## Eksterne lenker
* Astarte Inspiration
Peder Ringeneie

**Peder Ringeneie** (født 15. august 1820 i Bærum, Akershus, død 22. oktober 1847 i Bærum, Akershus) ble henrettet for mord på sin hustru.

## Bakgrunn
Peder var sønn av husmannen Ole Hansen og dennes hustru Berthe Rolfsdatter. Peder vokste opp på Kleven i nærheten av Billingstad, under dysfunksjonelle familieforhold. Den 5. juni 1844 giftet han seg med Anne Larsdatter Jammerdal, og et år senere fikk de en sønn Olaus. Ekteparet levde stort sett fra hverandre, grunnet deres fattigdom som gjorde at han måtte arbeide som tjener på Ringen mens hun arbeidet på Tanum.
Senere flyttet ekteparet sammen på Haugsvollen. Peder arbeidet fremdeles som tjener på Ringen gård, og etablerte i den forbindelse en liaison med den derværende Birgit Asledatter fra Hallingdal.

## Forbrytelse
Den 23. november 1846 dro Peder Ringeneie og hans hustru i skogen for å hente ved. Ved Peterskleiva drepte Peder Anne Larsdatter med øks. 

## Etterforskning
Peder Ringeneie anmeldte selv sin hustru som forsvunnet. Liket ble funnet og det var åpenbart at kvinnen var myrdet. Den 13. desember 1846 ble Peder arrestert, mistenkt for mordet. Under påvirkning fra sin sjelesørger tilsto han etter få dager. Motivet var at han hadde etablert forhold til Birgit Asledatter.

## Rettssak og eksekusjon
Den 11. mars 1847 ble Peder Ringeneie dømt til døden i underretten etter § 14-1 i Straffeloven av 1842. Birgit Aslesdatter fikk livstids fengsel. 
* 12. april 1847 ble dommene bekreftet i Akershus Stiftsoverrett. 
* 3. juni 1847 stadfestet Høyesterett de lavere rettenes dommer.
* 19. august 1847 godkjente kong Oskar I dødsdommen. 
* 22. oktober 1847 ble Peder Ringeneie halshugget av skarpretter Samson Isberg på Jongsåsen i Bærum.

## Kilder
* Departementstidende 1847 p. 675-6
* Rigstidende 19, januar 1847
* Retstidende 3. juni 1847
Richmond Landon

**Richmond Wilcox Landon** (født 20. november 1898, død 13. juni 1971) var en amerikansk friidrettsutøver som konkurrerte i høydehopp. 

Landon ble olympisk mester da han vant høydekonkurransen under OL 1920 i Antwerpen med et hopp på 1,935 som var nytt olympisk rekord. Harold Muller fra USA tok sølv og Bo Ekelund fra Sverige kom på tredjeplass begge med høyden 1,90. 

## OL-medaljer
* 1920  Antwerpen -  **Gull** i friidrett, høydehopp  USA

## Referanser


## Eksterne lenker
*
Naoto Tajima

**Naoto Tajima** (født 15. august 1912 i Iwakuni, død 4. desember 1990) var en japansk friidrettsutøver som konkurrerte under OL 1936 i Berlin.

Tajima vant gullmedaljen i tresteg med ny verdensrekord. Dette var forøvrig Japans tredje olympiske gullmedalje på rad i denne øvelsen. Tajima tok i tillegg bronsemedalje i lengdehopp, bak Jesse Owens og Lutz Long.

Tajima ble uteksaminert fra Universitetet i Kyoto like før han konkurrerte i OL. Gullmedaljen var Japans siste olympiske gullmedalje i friidrett inntil Naoko Takahashi vant kvinnenes maraton under OL 2000 i Sydney.

## OL-medaljer
* 1936  Berlin -  **Gull** i friidrett, tresteg
* 1936  Berlin -  Bronse i friidrett, lengdehopp

## Referanser


## Kilder
* Naoto Tajimas olympiske medaljer
* Universitetet i Kyoto Et eiketre som Tajima hadde med hjem fra Berlin.

## Eksterne lenker
*
Torill Rolstad Larsen

**Torill Rolstad Larsen** (født 31. august 1953) var ordfører i Arendal fra 2003 til 2011, og kommunens første kvinnelige ordfører. 

Hun har tidligere vært rektor ved Sandum skole på Tromøy.

Rolstad Larsen representerte Arbeiderpartiet, har vært medlem av Arendal bystyre siden 1995. Hun ble valgt til ordfører i en flertallsposisjon der Arbeiderpartiet, Kristelig Folkeparti, SV, Senterpartiet og Venstre samarbeider, og der KrF fikk varaordføreren. Larsen fikk gjentatt tillit fra velgerne i kommunevalget 2007, og fortsatt som ordfører i ny periode. Flertallsposisjonen er uten SV, som ble presset ut av et sterkere sentrum.

Hun gikk på et politisk nederlag da reguleringsplanen om utbygging av blokker i Barbu ble nedstemt i bystyret i april 2010. Partiet var delt og hun klarte ikke å samle sine egne. Hun gikk ut i lokalavisen *[[Agderposten]]* august samme år og meldte at hun ikke ville ta gjenvalg på Arbeiderpartiets liste ved valget neste høst. Hun ble i oktober 2010 vraket som fylkesordførerkandidat av representantskapsmøtet i sitt eget lokalparti, mot hennes vilje.

18. mars 2011 melde hun seg ut av Arbeiderpartiet, mens hun fremdeles var ordfører i Arendal. Dette var på grunn av press i eget parti etter at hun først hadde sagt seg villig til å stille som listetopp på fylkeslista til Demokratene i Aust-Agder. Arbeiderpartiets partisekretær Raymond Johansen ba Rolstad Larsen om å trekke seg, for å unngå eksklusjon. Hun meldte seg så inn i Senterpartiet i april samme år, for å bli slettet fra listen til Demokratene. Etter kommunevalget 12. september meldte hun seg ut av Senterpartiet.

## Se også
* Liste over ordførere i Arendal

## Referanser


## Eksterne lenker
* Arendal Arbeiderparti
Peugeot 504

**Peugeot 504** er en bilmodell fra den franske bilprodusenten Peugeot, som ble produsert mellom 1968 og 1983 i Europa. Den er fortsatt tilgjengelig som nybil i Kenya og Nigeria. Modellen ble første gang presentert på bilutstillingen i Paris i 1968, som firedørs sedan med 1,8 liters motor. Den fikk oppmerksomhet for sitt moderne utseende og sine gode kjøreegenskaper, og vant tittelen *[[Årets Bil i Europa]]* samme år.

Ett år senere, i 1969, ble 504 også tilgjengelig som todørs coupé eller cabriolet, første gang vist på bilutstillingen i Genève. Modellene var mekanisk sett identiske med sedanutgaven.

I 1970 ble motoren endret til en helt ny firesylindret motor på 2,0 liter og 93 hestekrefter (i forgasserutgave) eller 104 hestekrefter (i injection-utgave). Samtidig ble en helt ny modell introdusert, *504 Diesel*, som var utstyrt med en firesylindret dieselmotor på 2,1 liter og 65 hestekrefter. Senere samme år ble stasjonsvognutgaven presentert, med lenger akselavstand og en annen bakaksel.

I 1983 ble produksjonen stanset i Europa, og mer enn 3,000,000 eksemplarer hadde blitt produsert siden starten i 1968. Samtidig ble produksjonen startet i Kenya og Nigeria, hvor den fortsatt produseres (*2007*). Modellen ble også produsert i Argentina frem til 1999.

## Eksterne lenker
* 

* Annonse fra 504s lansering
* BilNorge.nos historie om 504
Gràcia

**Gràcia** er ett av de ti distriktene i den katalanske byen Barcelona. Det er Barcelonas minste distrikt, og dekker det området som tidligere het *Vila de Gràcia*, et uavhengig område som ble en del av Barcelona i 1897. Distriktet grenser til Eixample i sør, Sarrià-Sant Gervasi i vest og Horta-Guinardó i øst.

Den største turistattraksjonen i Gràcia er Parc Güell. Distriktet er fullt av barer, restauranter og forretninger, og har bevart atmosfæren fra da det var en selvstendig kommune, selv om det har vært en del av Barcelona i over hundre år.

## Historie
Gràcia ble etablert i 1626 av en novitiat fra Carmelites som åpna *Nostra Senyora de Gràcia*. Gràcia var en uavhengig kommune helt til den ble innlemma i Barcelona i 1897. Utvidelsen av Eixample-distriktet på 1800-tallet førte til at byen ekspanderte nordover, og Gràcia ble en del av den.

## Bydeler
Gràcia er delt inn i fem bydeler (*barris*):
*Vallcarca i els Penitents
*El Coll
*La Salut
*La Vila de Gràcia
*El Camp d'en Grassot i Gràcia Nova

## Se også
*Liste over gater og plasser i Gràcia
Armin Hary

**Armin Hary** (født 22. mars 1937 i Saarland) er en tysk tidligere friidrettsutøver. I 1960 ble han den første ikke-amerikaneren som vant OL-gull på 100 meter siden 1928.

Han vant sin første tittel i 1958, da han vant 100 meter og kortstafetten under EM i Stockholm. Samme år løp Hary på tiden 10,0 som ville vært ny verdensrekord, men målinger viste at banen hellet med 11&nbsp;cm, én centimeter med enn maksimumsgrensen på 10&nbsp;cm. I 1960 løp Hary på samme tid igjen, og denne gangen ble tiden godkjent.

Under OL 1960 i Roma opplevde Hary karrierens største suksess da han sprintet inn til gull med tiden 10,2. Det var første gang på 32 år at gullet på sprintdistansen gikk til en annen nasjon enn USA.

I finalen på 4 x 100 m så det lenge ut til at Hary og lagkameratene kom på andreplass bak laget fra USA, men et kvarter etter finalen ble det kunngjort at USA var diskvalifisert på grunn ved en feil veksling. Tysklands tid på 39,5 var tangering av lagets egen verdensrekord.

Etter de olympiske leker ble Armin Hary suspendert av det tyske forbundet på grunn av stridigheter rundt en reiseregning, og han la opp som aktiv utøver.

## Referanser


## Eksterne lenker
*
Alien Allies

**Alien Allies** er et hiphopkollektiv bestående av Vinni fra Paperboys, Finske Redrama og MadCon.

Sommeren 2002 opplevde kollektivet sin første suksess med kjempehiten "Barcelona" fra Paperboys' debutalbum. MadCon bidro på ytterligere tre låter på albumet, blant annet live-favoritten "It’s Paper". De har også levert låter på en rekke mix-tapes og som gjesterappere til blant andre Diaz, Noora, Tommy Tee og svenske Ken Ring.
## Referanser
Hans Seierstad

**Hans Seierstad** (født 5. juni 1951 på Østre Toten) er en norsk bonde og politiker (Senterpartiet). Han har sittet som ordfører i Østre Toten og fylkesordfører i Oppland fylke.

Seierstad var fylkesordfører i Oppland fra 1999 til 2003 og ordfører i Østre Toten fra 2003 til 2015. Han har også vært fylkesleder i Oppland Senterparti.

Seierstad eier og driver gården Serstad (Seierstad) i Vestbygda, rundt to kilometer vest for kommunesenteret Lena. Han tok over eiendommen etter faren i 1989. Sommeren 2007 ble han kjent for arrangementet «30 timer på Toten» da kommunen inviterte mange fra Oslo til en tur på Toten for å få flere innflyttere.

Seierstad er gift med Ragnhild Lie (f. 1952) fra en annen av Serstad-gårdene. Oldefaren var David Seierstad, blant annet kjent som leder for Bygdefolkets krisehjelp.

## TV-opptredener
Seierstad har flere ganger vært å se på TV i forbindelse med TV-programmet Farmen.  I 2021 var Seierstad å se på TV-skjermen som mentor i  av Farmen. Han deltok også som mentor i sesong 7 av Farmen kjendis i 2023.

## Referanser
 

## Eksterne lenker
*
Fiat 128

**Fiat 128** er en bilmodell fra den italienske bilprodusenten Fiat som ble produsert mellom 1969 og 1985. Modellen ble introdusert som erstatter for Fiat 1100, og vant tittelen Årets Bil i Europa for 1970.

128 var ved lanseringen en avansert bilmodell, og var blant de første personbilene med forhjulstrekk og tversmontert motor. Dette var riktig nok ikke noe gjennombrudd i seg selv, da blant annet Mini var tidligere ute med et tilsvarende oppsett, men Fiat 128 hadde i tillegg drivaksler i forskjellig lengde, noe som gjorde det mulig å plassere motor og girkasse side ved side, et oppsett som siden har blitt svært populært i små bilmodeller.

128 var den første bilen utstyrt med Fiats da splitter nye motor med overliggende kamaksel, en motortype som var avansert for sin tid med sylindertopp i aluminium og overliggende kamaksel drevet av en gummireim. Denne typen motordesign ble adoptert av de aller fleste bilprodusenter tidlig på 1980-tallet, men var svært uvanlig da 128 ble introdusert i 1969.

Ved introduksjonen var 128 tilgjengelig som todørs sedan, firedørs sedan eller stasjonsvogn. Den eneste motoren som kunne leveres var en 1,1-liter (1,116 cm³), frem til todørsmodellen *128 Rally Edition* ble lansert i 1971 med en 1,3-liters motor (1,290 cm³). Samme år ble *Sport Coupe* lansert, med et nytt coupékarosseri bygget på en forkortet 128-plattform.

Produksjonen av alle varianter med unntak av innstegsmodellen på 1,1 liter stoppet i 1979, etter at Fiat Ritmo hadde blitt lansert i 1978. Produksjonen av en liten, tredørs stasjonsvognutgave kalt *Panorama* fortsatte frem til 1980, mens de øvrige modellene forsvant fra modellprogrammet i 1985.

## Produksjon i utlandet
128 var grunnlaget for Zastava 128 og Zastava 101, modeller produsert av den serbiske bilprodusenten Zastava. Disse modellene ble solgt over hele Europa på 1970-tallet. Zastava produserer fortsatt en femdørs kombimodell basert på 128 under navnet Zastava Skala 55. Dette er merkets billigste modell, og til en pris på omkring 3,750 Euro er det også en av verdens billigste bilmodeller.

## Eksterne lenker
* Annonse fra introduksjonen av Fiat 128
* BilNorge.no: Fiat 128
Arnat Partiiat

**Arnat Partiiat** (dansk: *Kvindepartiet*) var et feministisk politisk parti på Grønland.

Partiet ble dannet i 1999, som en reaksjon på mannsdominansen i grønlandsk politikk. Partiets mål var å fremme likestilling i politikk og næringsliv. Partistifterne var opptatt av grønlendernes levekårsproblemer og mente at myndighetene hadde nedprioritert av barne- og familiepolitikken.

Arnat Partiiat fikk 2,4 % av stemmene ved landstingsvalget i 2002, som ikke holdt til noe mandat.

## Referanser
Kattusseqatigiit

**Attaviittut Kattusseqatigiit** (oversatt fra grønlandsk: «De uavhengiges forbund», dansk: *Kandidatforbundet*) var et politisk parti på Grønland. Partiet hadde ikke noen fastlagt ideologi, men ble ofte beskrevet som sentrum–høyreorientert. Partiet var representert i Grønlands landsting mellom 1995 og 2013.

Kattusseqatigiit oppstod foran kommunestyrevalgene på Grønland i 1993. Organisasjonen ble imidlertid ikke registrert som et politisk parti før 2005. I 1999 fikk partiet sitt klare gjennombrudd. Partiet tok i begynnelsen form av en protestbevegelse, men førte etterhånden en moderat og næringsorientert politikk. Partiet har spesielt viet fiskeriet mye oppmerksomhet. Anthon Frederiksen var formann i mesteparten av partiets levetid. Partiet hadde størst tilslutning rundt Diskobukten, hvor Frederiksen var borgermester i Ilulissat kommune 2001–2008. I perioden 2009–2013 inngikk Kattusseqatigiit sammen med Inuit Ataqatigiit og Demokraatit i Kuupik Kleists regjering, hvor Anthon Frederiksen var innenriksminister.

Kattusseqatigiit mistet sin representasjon i Landstinget ved valget i 2013. Partiet besluttet ikke å stille liste ved valget i 2014. Anthon Frederiksen fastlo at partiet var under avvikling, men at representantene i kommunestyrene ville fortsette sitt arbeid ut valgperioden. Hovedstyret har ønsket å gå samlet inn i et annet parti. Frederiksen meldte deretter overgang til Hans Enoksens nye parti, Partii Naleraq.

## Valghistorikk
;Landstingsvalg

## Referanser


## Eksterne lenker
*
Apalløkka skole

**Apalløkka skole** er en ungdomsskole på Ammerud i Bydel Grorud i Oslo. Skolen ligger nordvest på Ammerud, tett på Lillomarka, med badevannet Vesletjern rett bak skolen. Ved skolen ligger også den nye Apalløkka idrettshall, som skolen disponerer i skoletiden. 

Elever fra Ammerud skole og Rødtvet skole vil naturlig søke seg til Apalløkka skole. Elevene kan da søke seg til ett av åtte ulike interesseområder: «Fysisk Aktivitet», «Friluftsliv», «Media & Kommunikasjon», «Produksjon for scene»,«Teknologi i praksis», «Innsats for andre», «Design og redesign» og «Programmering» 

Skolen gjennomgikk en større rehabilitering og ombygging før den ble gjenåpnet til skoleåret 2000/2001. Under 100 meter mot vest, ned bakken mot Rødtvet, ligger Greibanen, en fotballbane med kunstgress. Der det tidligere var et åpent gruslagt område ved siden av Greibanen, ble den nye kunstgresshallen, OBOS-hallen, bygget i 2021.

Apalløkka skole var opprinnelig bygd som en ungdomsskole, og de første elevene gikk ut i 1972. Et fall i folketallet medførte at elevene flyttet til Ammerud skole, som da ble barne- og ungdomsskole. Apalløkka ble overtatt av Sosialhøgskolen i 1984 og frem til den ble innlemmet i Høgskolen i Oslo. Da skolen gjenåpnet som ungdomsskole i 2000 var den totalrenovert. Den fikk da 4 paralleller på de tre trinnene. Skolen hadde rundt 350 elever. Nå er det 5 paralleller på hvert trinn, og skolen har 450 elever.

I 2018 vant skolen Dronning Sonjas skolepris for likeverd og inkludering.

## Rektorer
* 2023&ndash;: Cathrine Torsvik Thingnes
* 2016&ndash;2023: Elisabeth Dullum (til områdedirektør)
* 2010&ndash;2016: Jørgen Thorp 
* 2007&ndash;2010: Petter Hagen (til områdedirektør)
* &ndash;2007: Anne-Karin Bjerkebro (til Brannfjell skole)

## Kjente ansatte
* Mosse Jørgensen (1921-2009), sakprosaforfatter, skolelederog og rådgiver
* Kamal Saaliti (f. 1979), fotballspiller og miljøarbeider
* Mohammed Abdellaoue (f. 1985), fotballspiller og miljøarbeider
* Sina Elise Tosterud (f. 1996), fotballspiller og lærer

## Kjente elever
* Dagfinn Enerly, fotballspiller
* Christer George, fotballspiller
* Tom Henning Hovi, fotballspiller
* Arianne Duarte Morais, friidrettsutøver (spydkast)
* Ezinne Okparaebo, friidrettsutøver (sprint)
* Kamzy Gunaratnam, politiker (Ap)
* Ina Svenningdal, skuespiller
* Anja Sønstevold, fotballspiller
* Ane Cecilie Høgseth, håndballspiller

## Referanser




## Eksterne lenker
*
Busta Ofte

**Busta Ofte** var et «dancehall/ragga-prosjekt» med to medlemmer; Jørgen Nordeng (kjent som Jørg-1 fra Tungtvann) og Bjørn Jervås (fra reggaebandet Manna).

Busta Ofte ga, i tillegg til gjesteopptredenen på sporet *Hjelp vi er på plate* fra Uros plate Sirkus, ut EPen:

## Diskografi
*[[Busta Ofte EP]]* (2001)

## Referanser
Armstrong Whitworth A.W.16

**Armstrong Whitworth A.W.16** var et britisk jagerfly.

To prototyper ble bygget etter spesifikasjoner for henholdsvis hangarskipbaserte og landbaserte jagerfly, og i 1931 ble 18 A.W.16 produsert. Av disse gikk alle unntatt ett til Kina.

Den senere A.W.35 Scimitar var en videreutvikling av A.W.16.

## Spesifikasjoner

## Litteratur
* Mason, Francis K (1992). *The British Fighter since 1912*. Naval Institute Press. ISBN 1-55750-082-7. 
* Green, W; Swanborough, G (1994). *The Complete Book of Fighters*. New York: Smithmark. ISBN 0-8317-3939-8
Harold Osborn

**Harold Osborn** (født 13. april 1899 i Butler, Illinois, død 5. april 1975) var en amerikansk friidrettsutøver.

Osborn forbedret sin personlige rekord i høydehopp fra 1,83 i 1920 til 1,99 i 1923. I en konkurranse i  Urbana, Illinois 27. mai 1924 satte han verdensrekord to ganger. Han klarte 2,025 i første forsøk som var ny verdensrekord og han forbedret rekorden til 2,038 som han klarte i andre forsøk i samme konkurranse. 
Osborn ble olympisk mester da han vant høydekonkurransen under OL 1924 i Paris med et hopp på 1,98 foran landsmannen Leroy Brown med 1,95. På tredjeplass kom Pierre Lewden fra Frankrike med høyden 1,92.

Han deltok også i friidrett under Sommer-OL 1928 i Amsterdam, men havnet der på en 5.-plass.

Osborn ble også olympisk mester i tikamp med ny verdensrekord.

## OL-medaljer
* 1924  Paris -  **Gull** i friidrett, høydehopp  USA
* 1924  Paris -  **Gull** i friidrett, tikamp  USA

## Referanser


## Eksterne lenker
*
Horta-Guinardó

**Horta-Guinardó** er det tredje største av de ti distriktene i den katalanske byen Barcelona. Det befinner seg nordøst i byen, mellom distriktene Gràcia og Nou Barris. I sør grenser det til Eixample, Sant Andreu og Sant Martí, og i nord til kommunene Sant Cugat og Cerdanyola.

## Bydeler
Horta-Guinardó er delt inn i elleve bydeler (*barris*):
*El Baix Guinardó
*Can Baró
*El Guinardó
*La Font d'en Fargues
*El Carmel
*La Teixonera
*Sant Genís dels Agudells
*Montbau
*La Vall d'Hebrón
*La Clota
*Horta
Sigmund Pedersen

**Sigmund Pedersen** (født 13. april 1947 i Froland) er en norsk lokalpolitiker som representerer Senterpartiet. Han var ordfører i Froland fra 2003 til 2015. Han overtok som ordfører etter Aadne K. Mykland, som hadde vært ordfører i 20 år fra 1983 til 2003. 

Sigmund Pedersen er bonde av yrke og er bosatt på Songe. 

Sigmund Pedersen ble hedret som «Årets Senterpartiordfører på Agder 2008» for sin innsats under Skogbrannen i Froland 2008. Da Direktoratet for samfunnssikkerhet og beredskap ikke ga helikopterstøtte til å slukke brannen, tok Pedersen kontakt med statsministerens kontor og fikk statlig assistanse til slutt.  

## Referanser
Nou Barris

**Nou Barris** er et distrikt i Barcelona, Catalonia. Det befinner seg helt nord i byen, mellom fjellkjeden Collserola og Meridiana-avenyen. Det grenser til distriktene Horta-Guinardó og Sant Andreu, samt Montcada i Reixac, som ikke er en del av Barcelona.

## Bydeler
Nou Barris er delt inn i tretten bydeler (*barris*):
*Vilapicina i la Torre Llobeta
*Porta
*El Turó de la Peira
*Can Peguera
*La Guineueta
*Canyelles
*Les Roquetes
*Verdun
*La Prosperitat
*La Trinitat Nova
*Torre Baró
*Ciutat Meridiana
*Vallbona
Anthon Frederiksen

**Anthon Frederiksen** (født 1953 i Illumiut) er en grønlandsk politiker (K). Han har vært formann i Kattusseqatigiit (*Kandidatforbundet*) siden 1993, og registrerte dette offisielt som et politisk parti i 2005. Han representerer partiet på Grønlands landsting, og er medlem av Vestnordisk Råd. Fra 2001 til 2008 var han ordfører i Ilulissat kommune. 

Frederiksen er utdannet politi fra 1974, og har jobbet som politi i Ittoqqortoormiit, Upernavik, Qeqertarsuaq og Ilulissat. I 2000 fikk han utmerkelsen DANVAR 2000 for 25 års tjeneste. 

Han har vært Grønlands innenriksminister i Kuupik Kleists regjering siden 2009.

## Eksterne lenker
* Biografi hos Landstinget
Sant Andreu

**Sant Andreu** er ett av de ti distriktene i den katalanske byen Barcelona. Den ligger nord i byen, og grenser til distriktene Nou Barris, Horta-Guinardó og Sant Martí, samt Sant Adrià de Besòs og Santa Coloma de Gramenet.

Det eldste området i distriktet er Sant Andreu de Palomar, og det er her distriktet har fått navnet sitt fra.

## Bydeler
Sant Andreu er delt inn i sju bydeler (*barris*):
*La Trinitat Vella
*Baró de Viver
*El Bon Pastor
*Sant Andreu
*La Sagrera
*El Congrés i els Indians
*Navas
Étienne Fallot

**Étienne-Louis Arthur Fallot** (født 29. september 1850 i Cette i Frankrike, død 30. april 1911 i Marseille) var en fransk lege. Han begynte på medisinstudiet i Montpellier i 1867. Mens han virket i Marseille forfattet han et arbeid om lungekollaps (pneumothorax). I 1888 ble han utnevnt til professor i hygiene og rettsmedisin i Marseille.

I 1888 offentliggjorde Etienne Fallot en presis beskrivelse av de fire anatomiske karakteristika til Fallots tetrade, en medfødt hjertefeil som første gang var blitt sakkyndig skildret av Niels Stensen i 1672.

## Referanser


## Litteratur
* B.G. Firkin & J.A.Whitworth (1987). *Dictionary of Medical Eponyms*. Parthenon Publishing. ISBN 1-85070-333-7
Duncan McNaughton

**Duncan Anderson McNaughton** (1910–1998) var en canadisk friidrettsutøver som konkurrerte i høydehopp. 

McNaughton ble olympisk mester da han vant høydekonkurransen under OL 1932 i Los Angeles med et hopp på 1,97 foran amerikaneren Robert van Osdel og Simeon Toribio fra Filippinene alle med samme høyde.  

## OL-medaljer
* 1932  Los Angeles -  **Gull** i friidrett, høydehopp

## Eksterne lenker
*
Jakamarfamilien

* *[[Galbalcyrhynchus]]*
* *[[Brachygalba]]*
* tretåjakamar
* *[[Galbula]]*
* storjakamar

**Jakamarfamilien** eller **jakamarer** (Galbulidae) er en familie spettefugler som lever Sør-Amerika og Sentral-Amerika nord til Mexico. De 18 artene er nærmest beslektet med dovenfugler og de to delgruppene blir ofte sett på som en egen orden fugler, Galbuliformes. Generelt er dette lavlandsfugler, de fleste med habitat i skog eller i randsonen av skog, gjerne i løvtaket. 

Jakamere er små til mellomstore fugler fra 14 til 34 cm lange og veier mellom 17 og 75 g. Dette er skinnende elegante fugler med langt nebb og lang stjert. I utseende og atferd kan de minne om bietere i den gamle verden, men som de fleste insektetere som fanger insekt i lufta har bietere tendens til å ha korte brede nebb i motsetning til lange tynne hos jakamarene. Beina er korte og svake, og føttene har første og fjerde tå bakovervendt. Fjærdrakten er ofte lys og svært glinsende, selv om noen arter har en mer kjedelig drakt. Det er mindre kjønnsbaserte ulikheter i drakten, hannene har ofte en hvit brystflekk som hunnene mangler. 

Jakamarerne er insektetere og tar ulike bytte i lufta, mange spesialiserer seg på sommerfugler og møll. Fuglene kan sitte stille og angripe byttet når det er nært nok. Storjakamar er atypisk ved at den plukker stillesittende insekter og dessuten tar små øgler og edderkopper. 

Det fins få grundige studier av hekkevanene til jakamarer. Man tror de generelt er monogame, selv om noen få arter organiserer seg i samarbeidende hekking hvor flere voksne deler plikter. Fuglene er hulerugere med reir enten på bakken eller i termitt-tuer i skogshabitat. De som hekker i jorda gjør det vanligvis i elvebredden eller i veikanter. De kan også grave huler ved opprevne røtter i nedfallsskog. Ved elvebreddene kan hekkingen tidvis være i løsere kolonier. Størrelsen på kullene varierer fra ett til fire egg, begge foreldrene deltar i rugingen. Til forskjell fra spetter så er ungene kledde med dunfjær når de blir klekt. 

## Systematikk med arter
* *[[Galbalcyrhynchus]]*
** Hvitørejakamar (*Galbalcyrhynchus leucotis*)
** Kastanjejakamar (*Galbalcyrhynchus purusianus*)
* *[[Brachygalba]]*
** Mørkryggjakamar (*Brachygalba salmoni*)
** Blekhodejakamar (*Brachygalba goeringi*)
** Brunjakamar (*Brachygalba lugubris*)
** Hvitmaskejakamar (*Brachygalba albogularis*)
* *[[Jacamaralcyon]]*
** Tretåjakamar (*Jacamaralcyon tridactyla*)
* *[[Galbula]]*
** Gulnebbjakamar (*Galbula albirostris*)
** Blånakkejakamar (*Galbula cyanicollis*)
** Grønnhalejakamar (*Galbula galbula*)
** Rusthalejakamar (*Galbula ruficauda*)
** Kobberjakamar (*Galbula pastazae*)
** Hvithakejakamar (*Galbula tombacea*)
** Blåpannejakamar (*Galbula cyanescens*)
** Purpurjakamar (*Galbula chalcothorax*)
** Bronsejakamar (*Galbula leucogastra*)
** Paradisjakamar (*Galbula dea*)
* *[[Jacamerops]]*
** Storjakamar (*Jacamerops aureus*)

## Eksterne lenker
*
Colin McRae

**Colin McRae** (født i Lanark, Skottland, 5. august 1968, død 15. september 2007) var en skotsk WRC-kjører. Han var en av verdens beste og mest legendariske rallyførere gjennom tidene. Han begynte sin rallykarriere i 1986. Fra 1993 til 2002 vant han til sammen 25 VM rally. Han ble i 1996 utnevnt til medlem av Order of the British Empire.

Den første seieren i VM sin tok han i 1993 i New Zealand i en Subaru Legacy, hvor McRae fylte 25 år på rallyets første dag og McRae var da den yngste verdensmester noensinne. Han kom som nummer to i 1996, 1997 og 2001. Etter mange år som Subaru-fører skiftet han i 1999 til en Ford Focus WRC. I 2003 bestemte han seg for å skifte bil igjen, denne gangen gikk han til den franske produsenten Citroën. I de siste to årene kjørte han Rally Paris–Dakar med svenske Tina Thörner som kartleser.

En av McRaes brødre, Alistair, kjører også rally. Han var gift med barndomskjæresten Alison Hamilton, og sammen hadde de to barn.

Den 15. september 2007 styrtet McRaes AS350B2 «Squirrel»-helikopter omtrent 1,5 kilometer nord for Lanark i Skottland, ikke langt fra familiens eiendom. Det meldes at McRae selv var pilot i helikopteret da det styrtet, og at ingen av passasjerene overlevde ulykken. 

For å hedre landsmannen og kameraten kjørte formel 1-føreren David Coulthard Japans Grand Prix med et hjelmdesign som var likt det McRae brukte. 

McRae ble gravlagt den 26. september sammen med sønnen ved en kirke i Glasgow. 

## WRC-seire etappeseiere
:

## Referanser


## Eksterne lenker
* 
*
Robert King

**Robert Wade «Bob» King** (født 20. juni 1906, død 29. juli 1965) var en amerikansk friidrettsutøver som konkurrerte i høydehopp. 

King ble olympisk mester da han vant høydekonkurransen under OL 1928 i Amsterdam med et hopp på 1,94 foran sin landsmann Benjamin Hedges og Claude Ménard fra Frankrike begge med høyden 1,91. Verdensrekordholder og olympiatittelforsvarer Harold Osborn kom på femteplass. Hans beste resultat var 1,997 meter, oppnådd tidligere i 1928. Etter å ha tatt eksamen ved Stanford University studerte han medisin og ble senere obstetriker (fødselslege).

## OL-medaljer
* 1928  Amsterdam - **gull** i høydehopp

## Referanser

## Eksterne lenker
*
Slaget ved Thorslundebro

**Slaget ved Thorslundebro** 14. september 1328 var et militært slag mellom et sjællandsk bondeoppbud og en hær ledet av grev Gerhard av Holsten med de sjællandske adelige på sin side. 

Der ble det sjællandske opprøret mot greven som hadde utskrevet nye skatter, slått ned med stor brutalitet. Greven hadde tiltvunget seg retten til å utskrive skatt i strid med dansk sedvane som en utenforstående, tross hans posisjon som formynderen for sin søstersønn kong Valdemar 4. av Danmark.
Blondie Chaplin

**Terence William «Blondie» Chaplin** (født 7. juli 1951) er en musiker fra Durban i Sør-Afrika. Han er kanskje mest kjent for sin deltagelse i The Beach Boys, hvor han var med å få bandet på bena igjen, etter at Bruce Johnston gikk solo etter *[[Surf's Up (album)|Surf's Up]]* i 1971.

Chaplin sang hovedvokal på flere The Beach Boys-sanger i perioden 1972-1973: *«Sail On, Sailor»*, «Hold on Dear Brother», «Leaving This Town» og «Funky Pretty». Sangene er tilgjengelige på albumene *[[Carl and the Passions – «So Tough»]]* og *[[Holland (album)|Holland]]*. Han forlot Beach Boys i 1973, men medvirker også på *[[The Beach Boys in Concert]]*.

Siden sent på 1990-tallet har Blondie Chaplin spilt en viktig rolle også for The Rolling Stones. På albumet *[[Bridges to Babylon]]* (1997) er han kreditert med kor, tamburin, bass, piano og maraccas, men har siden først og fremst vært brukt som korist både i studio og på turné med Stones.

Uttover 2000-tallet har han vært med artister som bl.a Beth Hart og Joe Bonamassa på både turneer og studioinnspillinger. 

## Album
Han ga ut et soloalbum, *Blondie Chaplin* i 1977.

## Singler
* 1977 - Gimme More Rock `N` Roll / Woman Don`t  Cry  -  Blondie Chaplin  - Electra/Asylum Records E-45400  ( Rare )
* 1979 - Sail On Sailor - Blondie Chaplin, Rick Danko og Paul Butterfield

## Referanser


## Eksterne lenker
* 
* 
*
Sant Martí

**Sant Martí de Provençals** (eller bare **Sant Martí**) er et distrikt i Barcelona, Catalonia. Det ligger nordøst i byen, og grenser til distriktene Ciutat Vella, Eixample, Horta-Guinardó og Sant Andreu, samt kommunen San Adrián de Besós. Det er det nest mest befolkede distriktet i Barcelona.

Distriktets navn kommer av navnet på en kirke.

## Bydeler
Sant Martí er delt inn i ti bydeler (*barris*):
*El Camp de l'Arpa del Clot
*El Clot
*El Parc i la Llacuna del Poblenou
*La Vila Olímpica del Poblenou
*El Poblenou
*Diagonal Mar i el Front Marítim del Poblenou
*El Besòs i el Maresme
*Provençals del Poblenou
*Sant Martí de Provençals
*La Vernada i la Pau
Uro (gruppe)

**Uro** var en vikingrapgruppe fra Grønland og Uranienborg i Oslo som bestod av Lars «Lasarus» Mørch Finborud, Sigurd «Ragnarock/Lex Lutor/Samfunnsfagslærer» Holvik og Haakon «Daffy» Fjørtoft.

Uro var en av de første morsmålsrapperne i Norge sammen med Gatas Parlament, Pen Jakke og Ellers Det. Gruppen var hovedsakelig inspirert av rappere som De La Soul, Kool Keith, Public Enemy, Petter og Tribe Called Quest.

I 1997 kom bandets første utgivelse, demoen *UROkkelig*, med gjesteartistene Jester, Definite og Apollo. Demoen inneholdt de første spede forsøkene på å lage en ny sjanger innenfor hip-hop hvor tekstene er inspirert av vikingtiden – det vil si handlet om skalder, blodshevn, Odin og Valhall – like mye som graffiti og politikk.

I 1999 deltok de med kuttet «Sjekk» på Norges første rap-samleplate *Rhymers Bench* (RAR).

Etter EPen *Snakker så du skjønner* i 2000 utga de albumet *Sirkus URO* i 2001 på RAR (Rhytm N Rhymes)/ TUBA Records. De fikk god drahjelp fra navn i det norske hiphopmiljøet som Jester, Kakemonsteret, Definite, Pen Jakke, Gatas Parlament, Råkkstøtt, Jørg-1, samt Jan Erik Vold og NRKs Ingolf Håkon Teigene. Albumet ble spilt inn i Isitart? studioer av Sjur Miljeteig og Peder Kjellsby i Sverige i 2000. Singlene «Uro-elementer» og «Labbene i taket» ble listet på NRK P3 og andre radiostasjoner. For albumet ble de nominert til Alarmprisen 2002 i klassen årets hiphop/rapalbum.

I etterkant av albumet spilte de på VG-lista konserten på Rådhusplassen i 2001 sammen med Klovner i kamp og turnerte i store deler av Norge.

Etter debutalbumet ga de ut tre EP-er på sitt eget plateselskap Schwindel Records:

* *Frank Schwindel Presenterer URO* (2003)
* *Frank Schwindel svindler URO på en høyst schwindelaktig måte* (2004) og
* *Nok et rap-band fra Oslo* (2005).

På disse utgivelsene samarbeidet de med blant andre Nutsons, Clark F, Kakemonsteret og Definite.

Daffy forlot gruppa i 2003.

## Diskografi

### Album

### EP

## Referanser


## Eksterne lenker
*
Kai Fjell

**Kai Breder Fjell** (1907–1989) var en norsk maler, scenograf og tegner.

## Oppvekst
Fjell vokste opp i Andorsrud i Skoger, som nå er en del av Drammen kommune. Etter første verdenskrig var det trange tider, og familien ble tvunget til å flytte. Familien fant en stor gård på Hernes utenfor Elverum, Nordby gård, som de flyttet til. Kai ble værende igjen i Drammen for å fullføre middelskolen, men besøkte familien på Nordby i feriene.

## Kunstnerisk virke
Fjell var elev ved Statens håndverks- og kunstindustriskole i 1927 og ved Statens kunstakademi under Axel Revold i 1928–1929. I 1929–1931 arbeidet han som reklametegner. Han debuterte uten suksess ved en kollektivutstilling i Kunstforeningen i Oslo i 1932. Gjennombruddet kom med hans første separatutstilling i 1937 på Kunstnernes Hus i Oslo.

Fjell arbeidet mest med oljemaleri, men utførte også arbeider innen tegning, skulptur og grafikk. Han illustrerte bøker og laget scenedekorasjoner for Nationaltheatret. Fjells arbeider ble tidlig preget av en ornamental ekspresjonisme, og hans menneskeskikkelser er delvis naturalistiske gjengivelser og delvis bygget opp av geometriske figurer. Typisk er kvinneskikkelsen fremtredende i Fjell sine motiver, der kvinnen er et symbol på selve naturen.

Et av Fjells hovedverker er *Kunst 3*, som består av *Kalven reiser seg*, *Violinen* og *Likkjøreren* og inngår i samlingen til Nasjonalmuseet. Monumentalarbeider av Fjjell finnes i Regjeringsbygningen, Bakkehaugen kirke og Norsk Skogmuseum. Et arbeid finnes også på tidligere Oslo lufthavn, Fornebu.

## St. Olavs Orden
Fjell ble utnevnt til kommandør av St. Olavs Orden i 1976.

## Familie
Kai Fjells tante på morsiden var Marie Hamsun, som var gift med forfatteren Knut Hamsun.

## Referanser


## Eksterne lenker
* 
* 
*  Verk av Kai Fjell hos fotoarkiv ovaering.no
Tom Burke

**Tom Burke** eller **Thomas Burke** er navnet til flere personer:

*Thomas Burke (1875–1929), amerikansk friidrettsutøver
*Thomas Burke (forfatter) (1886&ndash;1945), engelsk forfatter
*Tom Burke (skuespiller) (1981–), engelsk teater-, TV- og filmskuespiller
Odvar Voie Eikeland

**Odvar Voie Eikeland** (født 10. juli 1963) var ordfører i Gjerstad kommune i én periode fra 2003 til 2007. Han representerer Senterpartiet og tok over som ordfører etter at Kjell Arild Haugen fra Senterpartiet hadde hatt vervet fra 1999. Eikeland ble valgt med støtte fra Høyre, Kristelig Folkeparti og Venstre, og KrFs Jon Olav Gryting ble varaordfører.

## Referanser
Slaget ved Lohede

**Slaget ved Lohede** stod 29. november 1331 ved Danevirke mellom Christoffer 2. og grev Gerhard av Holsten. Dette ble det avgjørende slaget mellom den danske kongelige hæren og den holstensk-tyske hæren om herredømmet over kongeriket Danmark og endte med et nederlag for danskene. Grev Gerhard var ansett som en av de fremste feltherrene i samtiden med sin hær som for det mest besto av leietropper og profesjonelle rytterne.

Slaget var meget hardt og raste gjennom hele dagen med tapper innsats på begge sider, men utfallet som dessuten avgjorde spørsmålet om herredømme over det danske landet, var opplagt med grevens mer krigsvante styrke. Christoffer 2. måtte flykte sammen med sin eldre sønn Erik, som hadde blitt hyllet som medkonge og deretter som direkte arving. 

Hans yngre sønn Otto, ble tatt til fange under slaget. Erik falt av hesten under en ulykke og ble alvorlig skadet, og døde kort tid etter av disse skadene. Den slagne Christoffer 2. klarte å rømme til Kiel.

Grev Gerhard tvang danskekongen til å akseptere de harde fredsbetingelsene 10. januar 1332. Landsdelene Fyn og Jylland ble pantsatt til grev Gerhard som krevde en umiddelbar betaling på 100 000 mark sølv. Grev Johan av Holsten beholdt resten som resultatet av freden i året 1330. Med det var kongen blitt en konge uten land, forhatt av folket og adelen, og huset hans ble påtent og nedbrent av de adelige.

Frarøvet både makt, respekt og verdighet ble han av grev Johan sendt til Falster der han døde i Nykøbing 2. august 1332. Like før han døde hadde greven sluppet ham fri fra Ålholm Slott.
Slaget ved Taphede

**Slaget ved Taphede** var et slag som sto øst for Viborg i Danmark, den 6. eller 7. oktober 1334. Slaget var et siste forsøk på å gjenreise det danske kongedømmet, med kongesønnen Otto, hertug av Estland og Lolland, etter Kristoffer II av Danmark sin død. 

## Foranledningen
Tidlig på 1300-tallet ble Danmark et stadig mer kaotisk og oppløst rike med hundrevis av små slott, plyndrende holsteinske pantere og opprørske danske bønder og herrer. Dette skyldtes en kostbar utenrikspolitikk under Erik Menved og særlig Kristoffer II, som bidro til at landet i økende grad ble pantsatt til kongemaktens mange kreditorer. 

Den 2. august 1332 døde Kristoffer II i Sakskøbing på Lolland, da var landet helt i hendene på panteherrene, først og fremst grev Gerhard III av Holsten-Rendsborg, som hadde Jylland og Fyn, og Johan av Holsten, som hadde Sjælland, Lolland og Falster samt Skåne. Danmark sto uten konge, kongemakten var konkurs og kollapsen en realitet.  

Etter farens død begynte Otto, som hadde blitt løslatt etter freden i januar 1332, å planlegge en krig mot panteherrene for å gjenreise kongemakten og for å forene Danmark på nytt etter oppdelingene som ble gjort ved freden i 1330 og freden i 1332. Han sikret seg støtte fra markgrev Ludvig av Brandenburg med løfter om Estland, som fremdeles var len, for Otto som titulerte seg som «de danskes Junker» (domicellus Danorum). 

Sammen med flere ledende stormenn fra det danske aristokratiet startet han krig i 1333. Lolland hadde vært overført til Ottos kontroll, og med denne landsdelen hadde han vært i stand til å mobilisere en dansk hær som ble støttet av tyske styrker fra Brandenburg.

## Slaget
Slaget startet ved Viborg den 6. eller 7. oktober 1334 etter at Ottos dansk-tyske hær, som var forsterket med jysk støtte, støtte på grev Gerhards holstensk-tyske hær, som hadde danske stormenn med i følget. Slaget ved Taphede, eller på den navngitte heden, var meget hardt og blodig. Danskene slåss modig og hardnakket, tross grevens bedre kompetanse i han leiesoldatstyrker. Nederlaget ble nært totalt, med et ukjent antall døde for den danske hæren. Otto ble tatt til fange.

Grev Gerhard satte Otto i fengsel på Segeborg slott i Holstein. Som følge av fangenskapet fikk han mentale forstyrrelser, og han ble løslatt på sin yngre bror Valdemar Atterdags krav i 1340. Valdemar forlangte at Otto først skulle fraskrive seg all rett på tronen i Danmark. 

Otto hadde formodentlig sagt seg villig til å gå med dette. Etter løslatelsen oppholdt Otto seg i Tyskland hos den tyske vennen Johan av Werle. Valdemar var likevel ikke trygg på sin eldre bror, og under avtalen med Den tyske orden om salget av Estland i 1346 fikk han de tyske korsfarerne til å gå med å gi kongebroren en post som borgerherre i Livland. Dette gjorde at Otto forsvant ut av danmarkshistorien. 

## Referanser


## Eksterne lenker

* Sidse Stephensen fandt kæmpe møntskat fra 1300-tallet på kristeligt-dagblad.dk
Overnaturlig

Det **overnaturlige** eller **paranormale** blir tradisjonelt definert som «*det som ligger hinsides (utenfor) naturen*».

En vesentlig konsekvens av at «noe» blir karakterisert som overnaturlig, blir derfor at dette «noe» da, *per definisjon*, ikke lenger kan hverken fullstendig forklares eller forstås ut ifra rasjonell tenkning (kognisjon) og naturlige (naturvitenskapelige eller samfunnsvitenskapelige) årsak-virkning sammenhenger.

Også forklaringen av hva og hvordan «noe» er, blir derved *per definisjon* ikke lenger avhengig av hva mennesker kan oppfatte med sine fysiske sanser.

Fortellinger om møter med noe overnaturlig er umiddelbare og rent personlig fortolket: De er derfor knyttet til trosutsagn. Da folk gjerne vil oppleve det overnaturlig i tråd med det innlærte og mønstergyldige (innenfor den rådende referanserammen), er det ikke noe i veien for at fortellingene også kan få opptak i kollektivtradisjonen som naturmytiske sagn. Slik sosial aksept oppnås først etter miljøets sanksjon ved at fenomenet blir fortolket, drøftet og plassert innenfor de kjente forklaringsmønstrene i det angjeldende samfunn.

## Alternativ definisjon
Den tradisjonelle definisjonen av «overnaturlig» har blitt kritisert som fortegnende av historiker og filosof Richard Carrier (2007), som ønsker å bestemme slike fenomener etter: «Alt som ikke kan totalt reduseres til ikke-mentale mekanismer og/eller som ikke avhenger av ikke-mentale mekanismer for sin eksistens».

## Metafysikk
Begrepene «overnaturlige» og «metafysisk» brukes ofte om hverandre. Dette kan argumenteres å være en villedende og feilaktig bruk, ettersom metafysikken tar for seg spørsmål om hva som eksisterer og hvordan det eksisterer, mens det overnaturlige refererer til en klasse fenomener med en metafysikk som er distinkt fra en eksistens som mennesker vil kalle naturlig.

## Vitenskap
Det hevdes ofte at det overnaturlige ligger utenfor vitenskapens domene. Men, ifølge historiker og filosof Richard Carrier er det en myte at det overnaturlige ikke kan observeres, testes, bevises eller motbevises.. Det overnaturlige er kun «utenfor vitenskapens domene» i den forstand at vitenskapen ikke har funnet empirisk støtte for overnaturlige hypoteser. I tillegg beskjeftiger den folkloristiske disiplin seg med epistemologien; trosutsagn og trosforestillinger, og de verbale ytringer; mytologiske sagn, naturmytiske ballader og memorater knyttet til supranormale fenomen.

## Referanser


## Se også
* Fantasi
* Magi
* Overnaturlig vesen
* Parapsykologi
* Religion
*Supranormal

* Antikke astronauter
Sara García

**Sara García** (født Sara García Hidalgo 8. september 1895 i Orizaba, Veracruz, død 21. november 1980) var en legendarisk skuespillerinne som spilte i over 140 meksikanske filmer. Hun er særlig kjent for å spille roller som bestemødre.

Hun er også mor til skuespillerinna María Fernanda Ibáñes (1920–1940), og er avbilda på pakninga til sjokoladebrikkene *Abuelita*, som produseres av Nestlé.

## Referanser


## Eksterne lenker
*
Robert Sjavlakadze

**Robert Mikhajlovitsj Sjavlakadze** (; russisk Роберт Михайлович Шавлакадзе, født 1. april 1933 i Tbilisi, død 4. mars 2020) var en sovjetisk idrettsutøver som konkurrerte i høydehopp.

Sjavlakadze ble olympisk mester under OL i 1960 i Roma, med et hopp på 2,16 meter, som var ny olympisk rekord. Han vant foran sin landsman Valerij Brumel, som også klarte 2,16 meter, men først i andre forsøk; Sjavlakadze tok i første. Bronsemedaljen gikk til John Thomas fra USA med 2,14 meter. I EM i 1962 tok Sjavlakadze bronse, og i OL i 1964 i Tokyo kom han på femteplass. Sjavlakadzes personlige rekord på 2,17 meter ble satt i 1964. 

## OL-medaljer
* 1960  Roma - **gull** i høydehopp

## Referanser


## Eksterne lenker
*
Kåre Haugen

**Kåre Haugen** (1945–2024) var en norsk politiker (Arbeiderpartiet) som var ordfører i Gjøvik. Han overtok etter Tore Hagebakken som ble stortingsrepresentant i september 2005. Som varaordfører fungerte Haugen også i flere perioder som ordfører i Hagebakkens fravær.

Han stilte ikke som ordførerkandidat i forbindelse med valget i 2007, da han ble etterfulgt av Bjørn Iddberg.

Haugen vokste opp på et småbruk i Snertingdal. Han var i tillegg til ordfører og varaordfører både leder og nestleder i Gjøvik arbeiderparti. Haugen var engasjert i helse- og sosialspørsmål, og i hans tid som leder av kommunepartiet ble institusjonene Haugtun og Sørbyen bygd ut.

Han var 2011–2015 medlem av Oppland fylkesting.

## Referanser


## Eksterne lenker
* Mjøsmuseets liste over ordførere